Heita því að láta hart mæta hörðu
Rússnesk stjórnvöld hétu því í kvöld að bregðast með hörku við viðskiptabanni sem bandarísk stjórnvöld settu á sjö rússneska auðmenn í dag.
Bannið tekur til sjö rússneskra auðmanna og 12 fyrirtækja í þeirra eigu, 17 hátt settra rússneskra embættismanna, rússnesks banka og útflytjenda rússneskra vopna.
"Við munum ekki láta núverandi árásir, eða aðrar nýjar and-rússneskar árásir ósvaraðar," sagði í yfirlýsingu frá Sergei Lavrov utanríkisráðherra Rússlands.
"Eftir að fyrri 50 viðskiptabönn hafa ekki borið neinn árangur, þá halda stjórnvöld í Washington áfram að beita óttanum um að að neita um vegabréfsáritun til Bandaríkjanna og hóta rússneskum fyrirtækjum að frysta eigur þeirra. Á meðan gleyma þau því að upptaka einkaeigna og fjármuna annarra er þjófnaður."
BBC hafði eftir Steven Mnuchin, fjármálaráðherra Bandaríkjanna, fyrr í dag að aðgerðir Bandaríkjastjórnar beinist gegn þeim sem hagnast á spilltu stjórnkerfi Rússlands og eru þær m.a. ætlaðar sem svör við meintum afskiptum Rússa af forsetakosningunum í Bandaríkjunum haustið 2016. Aðgerðir Rússa á Krímskaga eru einnig sagðar vera ástæða viðskiptabannsins.
Meðal þeirra sem sem viðskiptabannið nær til er  álauðkýfingurinn og milljarðamæringurinn Oleg Deripaska, einn kunningja Vladimír Pútins Rússlandsforseta og Paul Manaforts kosningastjóra Trumps. Þá er Suleiman Kerimov, einn ríkasti maður Rússlands, einnig á listanum, sem og Alexei Miller forstjóri rússneska ríkisrorkufyrirtækisins Gazprom.
Rússnesk stjórnvöld hétu því í kvöld að bregðast með hörku við viðskiptabanni sem bandarísk stjórnvöld settu á sjö rússneska auðmenn í dag.
"Við munum ekki láta núverandi árásir, eða aðrar nýjar and-rússneskar árásir ósvaraðar," sagði í yfirlýsingu frá Sergei Lavrov utanríkisráðherra Rússlands.
BBC hafði eftir Steven Mnuchin, fjármálaráðherra Bandaríkjanna, fyrr í dag að aðgerðir Bandaríkjastjórnar beinist gegn þeim sem hagnast á spilltu stjórnkerfi Rússlands.
Eru þær m.a. ætlaðar sem svör við meintum afskiptum Rússa af forsetakosningunum í Bandaríkjunum haustið 2016.
Aðgerðir Rússa á Krímskaga eru einnig sagðar vera ástæða viðskiptabannsins.